**Ministru kabineta rīkojuma projekta „Par Valsts dzelzceļa tehniskās inspekcijas 2019. gada budžeta apstiprināšanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts apstiprina Valsts dzelzceļa tehniskās inspekcijas budžetu 2019. gadam 668 653 EUR apmērā, kas izriet no Dzelzceļa likuma Pārejas noteikumu 49. punkta.  Plānots, ka Ministru kabineta rīkojuma projekts stāsies spēkā līdz 2018. gada decembrim. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par Valsts dzelzceļa tehniskās inspekcijas 2019. gada budžeta apstiprināšanu” (turpmāk – Projekts) sagatavots saskaņā ar Likuma par budžetu un finanšu vadību 41. panta 1.1 daļu un Dzelzceļa likuma 33. panta piekto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2010. gada 1. janvāra Valsts dzelzceļa tehniskā inspekcija (turpmāk Inspekcija) ir budžeta nefinansēta valsts pārvaldes iestāde, kura tiek finansēta no publiskās lietošanas dzelzceļa infrastruktūras finansējuma saskaņā ar Dzelzceļa likuma 33. panta piekto daļu, kas nosaka, ka Inspekcijai ik gadu no Dzelzceļa likuma 10. panta otrās daļas 1. un 2.punktā noteiktajiem finansēšanas avotiem piešķir finansējumu 0,43 procentu apmērā no kopējā dzelzceļa infrastruktūras finansējuma apjoma par iepriekšējo gadu.  Publiskās lietošanas dzelzceļa infrastruktūras pārvaldītājs valsts akciju sabiedrība „Latvijas dzelzceļš” 2018. gada 11. jūlijā Satiksmes ministrijā sniedza apliecinājumu, kurā uzrādīts plānotais dzelzceļa infrastruktūras finansējuma apjoms par 2018. gadu – 130707522 EUR.  Ņemot vērā plānoto dzelzceļa infrastruktūras finansējuma apjomu atbilstoši Dzelzceļa likuma 33. panta piektai daļai Valsts dzelzceļa tehniskai inspekcijai paredzētais finansējums 2019. gadam būtu 562042 EUR.  Atbilstoši Dzelzceļa likuma Pārejas noteikumu 49.punktam 2016., 2017. un 2018.gadā finansējums Inspekcijai nedrīkst būt mazāks par finansējumu, kāds attiecīgi piešķirts 2015.gadam un reizināts ar koeficientu 1,1. Ar grozījumiem Dzelzceļa likumā, kas atbalstīti Saeimā 2.lasījumā (likumprojekta Nr.1318/Lp12), minēto pārejas periodu paredzēts pagarināt arī 2019., 2020. un 2021.gadā.  Līdz ar to 2019. gadā finansējums Inspekcijai nedrīkst būt mazāks par finansējumu, kāds attiecīgi piešķirts 2015. gadam (607 866 EUR) un reizināts ar koeficientu 1,1 (668 653 EUR).  Ar Ministru kabineta rīkojumu tiks apstiprināti Valsts dzelzceļa tehniskās inspekcijas 2019. gada budžeta ieņēmumi un izdevumi 668653 EUR apmērā.  No piešķirtā 668653 EUR finansējuma 2019. gadam- 663653 EUR paredzēti kārtējo izdevumu segšanai, tai skaitā 550739 EUR darbinieku atlīdzībai, precēm un pakalpojumiem 112914 EUR. Kapitāliem izdevumiem paredzēti 5000 EUR |
| 3. | Projekta izstrādē iesaistītās institūcijas un publiskas personas kapitālsabiedrības | Valsts dzelzceļa tehniskā inspekcija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts dzelzceļa tehniskā inspekcija. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas un institucionālo struktūru.  Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Satiksmes ministrs U. Augulis

Vīza: Valsts sekretārs K. Ozoliņš

Balaša 67028071

Santa.Balasa@sam.gov.lv